cyanic-selkie/wikianc huggingface dataset:
ბარიტო
ბარიტო ― მდინარე ინდონეზიაში, კუნძულ კალიმანტანის სამხრეთ ნაწილში. სათავე აქვს მიულერის ქედის სამხრეთ კალთებზე. ერთვის იავის ზღვას. სიგრძე 880 კმ. ზემო დინებაში ჭორომები და ჩანჩქერებია, ქვემო დინებაში გამოდის დაჭაობებულ ვაკეზე. შესართავთან ქმნის დელტას. სანაოსნოა ქვემო და შუა დინებაში. დელტის ერთ-ერთ ტოტზე გაშენებულია ქალაქი ბანჯარმასინი.
ლიტერატურა
კატეგორია:ინდონეზიის მდინარეები
ნიკიფოროვსკაია (უსტ-კუბინსკის რაიონი)
ნიკიფოროვსკაია (უსტ-კუბინსკის რაიონი) (Никифоровская) — სოფელი რუსეთში, ვოლოგდის ოლქში, უსტ-კუბინსკის რაიონში. სოფელი შედის ბოგოროდსკის სასოფლო დასახლების შემადგენლობაში, მოსახლეობა 2002 წლის მონაცემებით 38 ადამიანს შეადგენდა.
იხილეთ აგრეთვე
კატეგორია:უსტ-კუბინსკის რაიონის დასახლებული პუნქტები
ესე
ესე (essai; essay, ცდა, ნარკვევი; exigo, ვწონი. პარალელური ფორმებია „ესსე“, „ესეი“, რომელთა დამკვიდრება კონსტანტინე გამსახურდიას სახელს უკავშირდება) — ლიტერატურის, ლიტერატურული კრიტიკისა და პუბლიცისტიკის ჟანრი; არსებობს სხვადასხვა ხასიათის ესე: ბელეტრისტული, ფილოსოფიური, ისტორიული, ბიოგრაფიული, ფსიქოლოგიური, სამეცნიერო და სხვ.
ჟანრული თავისებურებაა კომპოზიციური თავისუფლება, მკვეთრად გამოხატული ავტორისეული ინდივიდუალობა, სუბიექტივიზმი, საუბრის ფორმა, ზოგჯერ პოლემიკური ხასიათის თხრობა.
ესეს წარმოჩენა უკავშირდება მონტენს (ცდები), თუმცა მისი დამახასიათებელი ნიშნები ჯერ კიდევ ანტიკურ ავტორთა შემოქმედებაში შეინიშნებოდა.
XVIII საუკუნიდან ესე ჟურნალისტიკის ერთ-ერთი წამყვანი ჟანრია. იგი დიდი პოპულარობით სარგებლობდა ფრანგ ეგზისტენციალისტებში.
საქართველოში ესეს ფორმის ნაწარმოებები აქვთ ი. ჭავჭავაძეს, ა. წერეთელს, ვაჟა-ფშაველას, გ. ლეონიძეს, კ. გამსახურდიას და სხვ.
რესურსები ინტერნეტში
კატეგორია:ლიტერატურული ჟანრები
პასვალისი
პასვალისი (Pasvalys, Poswol, Посволь) — ქალაქი ჩრდილოეთ ლიეტუვაში, პანევეჟისის მაზრის პასვალისის რაიონის და პასვალისის სამამასახლისოს ადმინისტრაციული ცენტრი. მდებარეობს მდინარე სვალიას ნაპირებზე. ქალაქის ცენტრს აქვს ისტორიული ძეგლის სტატუსი. ქალაქში მდებარეობს წმინდა იოანე ნათლისმცემლის ტაძარი (აშენებულია 1787 წ.) XVIII საუკუნის სამრეკლოთი.
აბუხალო (მრავალმნიშვნელოვანი)
საკუთარი სახელი აბუხალო შეიძლება აღნიშნავდეს:
პასვალისი
კატეგორია:ლიეტუვის ქალაქები
არნოლდო ალემანი
ხოსე არნოლდო ალემან ლაკაიო (José Arnoldo Alemán Lacayo; დ. 23 იანვარი, 1946) — ნიკარაგუის მე-60 პრეზიდენტი.
ბიოგრაფია
მანაგუაში დაბადებულმა ალემანმა თავდაპირველი განათლება მიიღო მანაგუის ლა სალეს უნივერსიტეტში. 1967 წელს დაამთავრა ლეონის ავტონომიური უნივერისტეტი რეგიონული ეკონომიკისა და საფინანსო კანონმდებლობის განხრით. იგი იყო ანასტასიო სომოსა დებაილეს ადმინისტრაციის წევრი. 1980 წელს დააპატიმრა სანდინისტას სამთავრობო ხუნტამ. ჩამოართვეს საკუთრება და 9 თვის განმავლობაში დაპატიმრებული იყო. მის პატიმრობას დაემთხვა მამამისის გარდაცვალება, რომელსაც ვერ დაესწრო. პატიმრობიდან გათავისუფლების შემდეგ გარკვეული პერიოდით ცხოვრობდა შეერთებულ შტატებში.
ნიკარაგუაში დაბრუნების შემდეგ იგი აქტიურად ჩაერთო ბიზნესში, პოლიტიკასა და საგანმანათლებლო საქმიანობაში. ასევე მონაწილეობას იღებდა ტულანესა და ფლორიდის საერთაშორისო უნივერსიტეტების კონფენენციებში.
1990-იანი წლების დასაწყისში გახდა მანაგუის მერი. პოპულარული გახდა თავისი საქალქო განვითარების გეგემით, რომელმაც 1972 წლის მიწისძვრით დანგრეულ მანაგუას, ნაწილობრივ დაუბრუნა სილამაზე. ამ პერიოდში დაარქვეს "El Gordo"(მსუქანი კაცი). მკვდრეთით აღდგენილი ლიბერალური ალიანსისი პრეზიდნტად არჩეული ალემანი ტოვენბს მანაგუის მერის ტანამდებობას, რათა კენჭი იყაროს ახალდანიშნულ საპრეზიდენტო არჩევნებში.
1996 წლიდან იწყებს საპრეზიდენტო კამპანიას, ანტისანდინისტური გამოსვლებით. გადმოსცეს, რომ დაუდგენელმა პირებმა ესროლეს ალემანს, თუმცა სასიკვდილოდ ალემანის მცველი დაიჭრა. საბოლოოდ ელემანმა ხმათა 48%-ით დაამარცხა ორტეგა (40%). ორტეგამ არჩევნები გაყალბებულად სცნო და არ აღიარებდა დამარცხებას.
ალემანმა წარმატებით დაიწყო დანგრეული ეკონომიკის აღდგენა, შემცირდა ინფლაცია და გაიზარდა მთლიანი შიდა პროდუქტი. ნიკარაგუის ინფრასტრუქტურის განვითარებისთვის დიდი მნიშვნელობა იქონია გაზრდილმა უცხოურმა ინვესტიციებმა. დევიზის "საქმე, არა სიტყვები" ("Obras, no palabras!"), ალემანი ხელმძღვანელობდა საგზაო ქსელის მოწყობას ნიკარაგუის მთელს ტერიტორიაზე. 1980-იან წლებში ნიკარაგუის გზების უმეტესობა კეთილმოუწყობელი იყო. შეიმუშავა პროგრამა, რომელმაც საშუალება მისცა ნიაკრაგუის ყველა რეგიონში აეშენებინა სკოლები და საგანმანათლებლო დაწესებულებები.
პრეზიდენტობის დროს მონაწილეობა საერთაშორისო კონფერენციებში და მიიღო რამდენიმე ჯილდო სხვადასხვა ქვეყნების მთავრობებისგან.
ალემანის პირველი მეუღლე მარია დოლორეს კარდენალ ვარგასი დაიღუპა 1989 წელს კიბოს დაავადებით, რომლისგანაც დარჩა ორი ვაჟი და ორი ქალიშვილი. 1999 წლის 23 ოქტომბერს, პირველი ცოლის გარდაცვალებიდან ცხრა წლის შემდეგ დაქორწინდა მარია ფერნანდა ფროლეს ლანსასზე, რომელთანაც ჰყავს ორი ქალიშვილი და ერთი ვაჟი.
კორუფციის ბრალდება და სასჯელი
ალემანის საპრეზიდენტო ვადის გასვლის შემდეგ იგი ჩაანაცვლა ყოფილმა ვიცე-პრეზიდენტმა ენრიკე ბოლანიოსმა. ალემანის პრეზიდენტობის ბოლო წლებში საცნაური გახდა მისი ადმინისტრაციის კომიტეტებში გამეფებული კორეუფცია. პრეზიდნტმა ბოლანიოსმა ყოფილი პრეზიდენტი დაადანაშაულა კორუფციის დაფარვაში. მისი მტკიცებით კორუფციაში ჩართული იყო ალემანის ოჯახის წევრები: მისი და და ძმა, ქალიშვილი მარია დოლორეს ალემანი თავის მეუღლე ხერონიმო გადეასთან ერთად. ასევე ამხილეს ყოფილი მინისტრები და ახლო მეგობრები (ზოგიერთი ქვეყნიდან გაიქცა). დაპატიმრებულ თოთხმეტ პირთაგან ციხეში მოხვდა კორუფციაში მხილებული მთავარი პერსონა საგადასახადო დეპარტამენტის თავმჯდომარე- ბირონ ხერესი. უცხო ქვეყნის რამდენიმე მთავრობამ ალემანის საბანკო ანგარიშები თავის ქვეყანაში გაყინა და მოხდა მათი ჩამორთმევა. დაცვის მხარე ამბობდა, რომ ეს ფული არ იყო მოპარული სახელმწიფო ბუიჯეტიდან, არამედ ალემანის ყავის პლანტაციებიდან შემოსული მოგება იყო.
2002 წლის დეკემბერში დაპატიმრებულ ალემანს 2003 წლის 7 დეკემბერს გამოუტანეს განაჩენი — ოცწლიანი პატიმრობა ფულის გათეთრების, ქონების მითვისებისა და კორუფციის ბრალდებით. სასამართლო პროცესზე წარმაოადგიანა სამხილი, რომ საერთო ჯამში მას და მის ცოლს მიუთვისებიათ $100 მილიონის ოდენობის თანხა. ჯანმრთელობის მდგომარეობის გამო, სასამართლომ ალემანს შინაპატიმრობა მიუსაჯა. 2004 წელს საერთაშორისო გამჭვირვალეობის ორგანიზაციან ალემანი ბოლო პერიოდის ისტორიაში მეცხრე ყველაზე კორუმპირებულ ლიდერად გამოაცხადა.
პრეზიდენტობის ბოლო წლებში ალემანი შეეკრა დანილე ორტეგას, რათა ქვეყანაში არ ჰყოლოდა ეფექტიანი ოპოზიცია და  ყოფილიყო მდგრადი პოლიტიკური გარემო, შესთავაზა რა სანდინისტას პარტიის წევრებს საზოგადოებრივ და სამთავრობო დაწესებულებებში მნიშვნელოვანი სამუშაო ადგილები.
2009 წლის 16 იანვარს ნიკარაგუის უმაღლესმა სასამართლომ ოცწლიანი შინაპატიმრობაც გაუუქმა კორუფციაში ბრალდებულ ყოფილ პრეზიდენტს.
კატეგორია:დაბადებული 23 იანვარი კატეგორია:დაბადებული 1946 კატეგორია:ნიკარაგუის პრეზიდენტები
ბლაგოევგრადი
ბლაგოევგრადი (Благоевград) — ქალაქი სამხრეთ-დასავლეთ ბულგარეთში, ბლაგოევგრადის ოლქის ადმინისტრაციული ცენტრი. 2009 წლის აღწერის მონაცემებით მოსახლეობა 77 200 ადამიანს შეადგენს.
ბლაგოევგრადში მდებარეობს ორი უნივერსიტეტი: სამხრეთ-დასავლეთი უნივერსიტეტი "ნეოფიტ რილსკი" და ამერიკული უნივერსიტეტი ბულგარეთში.
ამ ტერიტორიაზე დასახლებული პუნქტი ჯერ კიდევ უძველესი დროიდან იყო და ის შედიოდა თრაკიის სახელმწიფოს შემადგენლობაში.
რესურსები ინტერნეტში
კატეგორია:ბულგარეთის ქალაქები კატეგორია:ბლაგოევგრადის ოლქი
მურყნევი
მურყნევი, თაროიანი — მთა საქართველოში, ბორჯომისა და ქარელის მუნიციპალიტეტების საზღვარზე. მდებარეობს თრიალეთის ქედის გვირგვინას შტოსქედზე, მდინარეების გუჯარეთისწყლისა (მტკვრის მარჯვენა შენაკადი) და აბუხალოსღელის (ძამის სისტემა) ზემოთის წყალგამყოფზე. სიმაღლე 2342 მ. აგებულია ეოცენური ვულკანოგენური ნალექებით. მურყნევის კალთები ტყიანია. თხემზე სუბალპური მდელოებია.
სქოლიო
კატეგორია:სამცხე-ჯავახეთის მხარის მთები კატეგორია:შიდა ქართლის მხარის მთები
ბარკაროლა
ბარკაროლა ― იტალიელი მენავეების, გონდოლიერების სიმღერების სახელწოდება. მოგვიანებით ბარკაროლა ეწოდა ყველანაირ მუსიკალურ ნაწარმოებს, რომელშიც აღწერილია ნავით სეირნობა. ვოკალური ბარკაროლები შექმნეს შუბერტმა, გლინკამ, საფორტეპიანო ბარკაროლები შოპენმა, ჩაიკოვსკიმ, რახმანინოვმა, მენდელსონ-ბარტოლდიმ.
ლიტერატურა
კატეგორია:ხალხური მუსიკა კატეგორია:მუსიკალური ტერმინები
აგარა (მრავალმნიშვნელოვანი)
საკუთარი სახელი აგარა შეიძლება აღნიშნავდეს:
ბათუმის აკვარიუმი
ბათუმის აკვარიუმი, შეიქმნა 1966 წელს ყოფილი თევზის საზღვაო მეურნეობისა და ოკეანოგრაფიის სრულიად საკავშირო სამეცნიერო-კვლევითი ინსტიტუტის საქართველოს განყოფილების ბაზაზე (ამჟამად - შავი ზღვის ეკოლოგიისა და თევზის მეურნეობის სამეცნიერო-კვლევითი ინსტიტუტი).
ბათუმის აკვარიუმი რთული ტექნიკური კომპლექსია, რომელიც შედგება სადემონსტრაციო და ექსპერიმენტული ნაწილებისაგან. აკვარიუმში, რომლის ტევადობა 600 მ3, ბინადრობს შავი ზღვის, მტკნარი წყლის, აგრეთვე სხვა ზღვებისა და ოკეანეების ცხოველთა 60-მდე სახეობა. შავი ზღვის ფაუნიდან აღსანიშნავია: შავი ზღვის ზვიგენი - კატრანი, სკაროსისებრნი, ორაგული, კეფალი, სვია, კოლხური ზუთხი, ზღვის მამალი, ცხენთევზა და სხვა. მტკნარი წყლის თევზებიდან - გველთევზა, კალმახი, კობრი, წერი, ლოქო და ა. შ. აკვარიუმში თავმოყრილია შავი ზღვისა და წყნარი ოკეანის უხერხემლოთა ფაუნის წარმომადგენლები:აქტინიები, მიტილუსები, კიბორჩხალები, სავარცლურები, ზღვის ვარსკვლავები, ზღვის ზღარბები, ჰოლოთურიები და სხვა.
წყალმომარაგების რთული სისტემა, რომელიც აერაციისა და ტემპერატურის რეგულირების საშუალებას ილევა, 1400 მ3 წყალს იტევს. სპეციალური ფილტრები უზრუნველყოფს წყლის ხანგრძლივ წრებრუნვას, რის გამოც აკვარეუმის წყლით მომარაგება დამოკიდებული არ არის სანაპირო ზოლში შედგენილობის ცვლილებებსა და მეტერეოლოგიურ პირობებზე. ბათუმის აკვარიუმის ექსპერიმენტული ნაწილი მრავალფეროვან სამეცნიერო მუშობას ემსახურება. შავი ზღვის ბიოლოგიური რესურსების ამაღლებისა და ხარისხობრივი გაუმჯობესების მიზნით იკვლევენ ამ წყალსატევის ფაუნის სხვადასხვა ობიექტს. აქვე ატარებენ მუშობას წყლის ორგანიზმების ტოქსიკოლოგიის საკითხებზე და ადგენენ მთელი რიგი ტოქსიკური ნივთიერებების (უპირველეს ყოვლისა ნავთობის) ზღვრულ კონცენტრაციებს. ბათუმის აკვარიუმის მნიშვნელოვანი ნაწილია დელფინარიუმი, სადაც იკვლევენ შავი და აზოვის ზღვების დელფინთა ბიოლოგიასთან დაკავშირებულ საკითხებს.
ყოფილ სსრკ-ში იგი ითვლებოდა ერთ-ერთ უდიდეს აკვარიუმად.
ლიტერატურა
აკვარიუმი
გერმანიის გერბი
მინიატიურა|გერმანიის ფედერალური გერბი გერმანიის ფედერალური გერბი (Bundeswappen Deutschlands) — გერმანიის ფედერაციული რესპუბლიკის სახელმწიფო გერბი. მასზე გამეორებულია სახელმწიფო დროშის ფერები: შავი, წითელი და ყვითელი. გერბი გერმანიის ნაციონალური სიმბოლოა და წარმოადგენს ყვითელ (ოქროსფერ) ფონზე დატანილ ე. წ. ერთთავიან შავი ფერის „ფედერალურ არწივს“ (Bundesadler, ბუნდესადლერი), რომელსაც თავი მარჯვნივ (ჰერალდიკურად, მაყურებლისთვის - მარცხნივ) აქვს შებრუნებული, ფრთები გაშლილი აქვს; ნისკარტი, ენა და კლანჭები წითელი ფერითაა წარმოდგენილი. გერმანიის დღევანდელი გერბი იდენტურია კარლ-ტობიას შვაბის მიერ 1926 წელს შემუშავებული გერბისა, რომელიც 1928 წლიდან ვაიმარის რესპუბლიკის გერბს წარმოადგენდა; მასზე დატანილი არწივი ჯერ კიდევ „რაიხსადლერად“ ანუ იმპერიის არწივად მოიხსენიებოდა.
რესურსები ინტერნეტში
კატეგორია:სახელმწიფო გერბები კატეგორია:გერბები არწივის გამოსახულებით კატეგორია:გერმანიის ეროვნული სიმბოლოები
ქოქოსაძე
საკუთარი სახელი ქოქოსაძე შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
ლონდონის ეკონომიკის სკოლა
ლონდონის ეკონომიკის სკოლა (the London School of Economics) (ოფიციალურად ლონდონის ეკონომიკისა და პოლიტიკურ მეცნიერებათა სკოლა (The London School of Economics and Political Science), ასევე ხშირად მოიხსენიება მხოლოდ აკრონიმით LSE) - საჯარო კვლევითი უნივერსიტეტი ლონდონში. ლონდონის უნივერსიტეტის მდგენელი კოლეჯი. დაფუძნებულია 1895 წელს 4 ფაბიანელის: სიდნი უების, ბეატრის უების, გრემ უოლესისა და ჯორჯ ბერნარდ შოუს მიერ „საზოგადოების გაუმჯობესებისთვის“. LSE შემოუერთდა ლონდონის უნივერსიტეტს 1900 წელს და შექმნა სამეცნიერო ხარისხის მისანიჭებელი პირველი კურსი ლონდონის უნივერსიტეტის ეგიდით 1901 წელს. LSE-მ საკუთარი სახელით სამეცნიერო ხარისხთა მინიჭება 2008 წლიდან დაიწყო, მანამდე გაცემული ხარისხები კი ლონდონის უნივერსიტეტის სახელით გაიცემოდა.
LSE მდებარეობს ვესტმინსტერში, ცენტრალურ ლონდონში, კოვენტ გარდენსა და ჰოლბორნის საზღვარზე, უბანში, რომელიც ისტორიულად მოიხსენიებოდა როგორც კლერ მარკეტი. LSE-ში სწავლობს 11,000-ზე მეტი სტუდენტი და მუშაობს 3,300 თანამშრომელი, რომელთა ნახევარი გაერთიანებული სამეფოდან არ არის. უნივერსიტეტის შემოსავალი 2017 - 2018 წლებში შეადგენდა 354.3 მილიონ გირვანქას, აქედან £31.6 მილიონი შემოვიდა სამეცნიერო კვლევითი გრანტებიდან. LSE-ის სტუდენტურ თვითმმართველობაში წარმოადგენლია 155 ეროვნება, ხოლო უცხოელი სტუდენტების პროცენტული მაჩვენებლით - 70% - მას უკავია მეორე ადგილი მსოფლიო უნივერსიტეტებს შორის. საკუთარი სახელის მიუხედავად, სკოლას გააჩნია 25 დეპარტამენტი და ინსტიტუტი, რომელიც აწარმოებს დამოუკიდებელ კვლევასა და სწავლებას სხვადასხვა დისციპლინებში.
LSE არის რასელის ჯგუფის, თანამეგობრობის უნივერსიტეტების ასოციაციის, ევროპული უნივერსიტეტების ასოციაციის წევრი და ხშირად განიხილება უნივერსიტეტების ოქროს სამკუთხედს კუთხედ. სოციალური მეცნიერებების დისციპლინაში LSE-ის უკავია მეორე ადგილი მსოფლიოში QS რეიტინგის მიხედვით, მეათე ადგილი THE Rankings-ში და მერვე მსოფლიო უნივერსიტეტების აკადემიურ რეიტინგში. LSE მოხსენიებულია თხუთმეტ საუკეთესო ბრიტანულ უნივერსიტეტს შორის სამივე ბრიტანული სარეიტინგო შეფასების მიხედვით  და შედის მსოფლიო 50 საუკეთესო უნივერსიტეტში სამივე მთავარი გლობალური შეფასების სისტემის მიხედვით. 2014 წლის Research Excellence Framework-ის მიხედვით, ლონდონის ეკონომიკის სკოლას გააჩნია მსოფლიოში ყველაზე მაღალი კვლევითი მაჩვენებელი ნებისმიერ სხვა ბრიტანულ უნივერსიტეტთან შედარებით.
LSE-ის მრავალი კურსდამთავრებული წარმატებულია სამართლის, ისტორიის, ეკონომიკის, ფილოსოფიის, ფსიქოლოგიის, ბიზნესისი, ლიტერატურის, მედიის, საერთაშორისო ურთიერთობებისა და პოლიტიკის სფეროებში. სკოლის კურსადმთავრებულებსა და თანამშრომელბს შორის არის მთავრობისა და სახელმწიფოს 53 მეთაური, ბრიტანეთის პარლამენტის 20 წევრი და 18 ნობელის პრემიის ლაურეატი. 2017 წლის მონაცემებით ეკონომიკის დარგში ნობელის პრემიათა 26% (13 49-დან) მინიჭებული აქვს ლონდონის ეკონომიკის სკოლის კურსდამთავრებულს, მოქმედ ან ყოფილ თანამშრომელს. ლონდონის ეკონომიკისა და პოლიტიკის სკოლის კურსდამთავრებულებსა და თანამშრომლებს ასევე მიღებული აქვთ 3 ნობელის პრემია მშვიდობის დარგში და 2 - ლიტერატურის. ყველა სხვა ევროპულ უნივერსიტეტთან შედარებით, LSE დამთავრებული აქვს ყველაზე მეტ მილიარდერს.
რესურსები ინტერნეტში
კატეგორია:გაერთიანებული სამეფოს უნივერსიტეტები კატეგორია:ლონდონი
კატეგორია:ლონდონის უნივერსიტეტი
უკრაინული ბაროკო
უკრაინული ბაროკო (უკრ. українське бароко, козацьке бароко); — არქიტექტურული სტილი, წარმოქმნილი უკრაინაში XVII საუკუნეში. დასავლეთევროპული ბაროკოსგან გამოირჩეოდა სადა ორნამენტულობით და გამარტივებული ფორმებით. შემორჩენილია ამ სტილის მრავალი ნიმუში, მათ შორის კიევ-პეჩერის ლავრა, სოფიოს ტაძარი, ვიდუბისა და წმინდა მიხეილის ოქროსგუმბათოვანი მონასტრები კიევში, პოკროვსკი ტაძარი ხარკოვში და სხვა.
ბაროკოს ფერწერის საუკეთესო ნიმუშებად მიჩნეულია კიევ-პეჩერის ლავრის სამების ტაძრის ფრესკები. განსაკუთრებით აღსანიშნავია ამ პერიოდში ინტენსიურად განვითარებული გრავიურა, რომელშიც გამოყენებულია სიბოლიზმის, ალეგორიის რთული სისტემა, ჰერალდიკა და მდიდრული გაფორმება. ამ სტილის გარკვეული ელემენტები შემდგომში ისესხა მონათესავე რუსულმა ბაროკომაც.
ეს სტილი არის გამოყენებული ხარკოვში 2004 წელს აგებულ არქიეპისკოპოსი წმინდამოწამე ალექსანდრეს ტაძარშიც.
კატეგორია:უკრაინის არქიტექტურა კატეგორია:ბაროკო
Lasioglossum postpictum
Lasioglossum postpictum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1937 წელს.
სქოლიო
postpictum
დომკრატი
დომკრატი (ჰოლანდიური სიტყვიდან dommekracht) — მექანიზმი მძიმე ცალეული ტვირთების ასაწევად სარემონტო, სამონტაჟო ან დატვირთვა-გადმოტვირთვის სამუშაოების შესრულების დროს. ახასიათებს პატარა გაბარიტები, მცირე მასა (ჩვეულებრივ არ აღემატება ტვირთამწეობის 1%-ს), უმნიშვნელო სიჩქარე (0,01–0,25 მ/წთ) და აწევის სიმაღლე (0,15–1 მ). თუმცა სპეციალური დანიშნულების დომკრატს შესაძლოა ჰქონდეს რამდენიმე ასეული ტონის ტვირთამწეობა და რამდენიმე მეტრის ტოლი აწევის სიმაღლე. უზრუნველყოფს ტვირთების მდოვრე აწევას, მათ ზუსტ ფიქსაციას და მოცემულ სიმაღლეზე გაჩერებას. ამძრავის ტიპის მიხედვით განასხვავებენ ხელის და ელექტრული ამძრავის მქონე დომკრატს, ხოლო მოქმედების პრინციპისა და კონსტრუქციის თავისებურებების მიხედვით — ლარტყულს, ხრახნულსა და ჰიდრავლიკურს.
ლარტყული დომკრატი
ლარტყიანი დომკრატის ძირითადი ნაწილია ტვირთმზიდი ლარტყა საყრდენი ფიალით ტვირთისათვის და სწორი კუთხით გადაღუნული ქვედა ბოლოთი (თათით) ტვირთის ასაწევად დაბლა მდებარე საყრდენი ზედაპირიდან. გადამცემი მექანიზმის ტიპის მიხედვით ლარტყული დომკრატები არის ბერკეტული და კბილა. ბერკეტულ დომკრატებში ლარტყა აიწევა მერხევი ამძრავი ბერკეტით, ხოლო კბილაში — ამძრავი სახელურით მბრუნავი კბილანებით. 6 ტონამდე ტვირთამწეობის დომკრატს ერთსაფეხურიანი გადაცემა აქვს, 6-დან 15-მდე ტონიანს — ორსაფეხურიანი, ხოლო 15 ტონაზე მეტის მქონეს — სამსაფეხურიანი. ლარტყაზე აწეული ტვირთი მაგრდება საჩერებელი მოწყობილობით. ლარტყული დომკრატის მარგი ქმედების კოეფიციენტი (მქკ) ერთი კბილა გადაცემისას 0,85-ია, ორის დროს — 0,7.
ხრახნული დომკრატი
250პქ|მინი|მარჯვნივ|ხრახნული დომკრატი ხრახნული დომკრატის ძირითადი ნაწილია ხრახნი, რომელსაც აქვს სახსრულად დამაგრებული ტვირთსაყრდენი თეფში, ხრახნი ბრუნვაში მოჰყავს სახელურს. ჰორიზონტალურ სიბრტყეში ტვირთის გადასაადგილებლად იყენებენ ნალოებიან დომკრატს. ხრახნული დომკრატით ტვირთის გარკვეულ სიმაღლეზე გაჩერებას ახორხიელებს ხრახნის თვითდამუხრუჭება, რაც უზრუნველყოფს სამუშაოზე უსაფრთხოების მაღალ ხარისხს. ხრახნული დომკრატის ტვირთამწეობა ჩვეულებრივ არ აღემატება 20 ტონას. ამზადებენ სპეციალური დანიშნულების დომკრატებსაც, რომლებსაც 2 მეტრამდე სიმაღლეზე აწევის დროს 100 ტონამდე ტვირთამწეობა აქვთ. ხრახნული დომკრატის მქკ არ აღემატება 0,3–0,4-ს.
ჰიდრავლიკური დომკრატი
250პქ|მინი|მარჯვნივ|ჰიდრავლიკური დომკრატის მუშაობის პრინციპი ჰიდრავლიკური დომკრატი შესაძლოა იყოს ხელისამძრავიანი და პერიოდული მოქმედების ან მექანიკურამძრავიანი და უწყვეტი მოქმედების. პერიოდული მოქმედების დომკრატში ტვირთის საყრდენი დგუში იწევა მუშა სითხის ზემოქმედებით. ამ სითხეს ჭიქის ქვედა ღრუს აწვდის დგუშიანი ტუმბო, რომელსაც შემწოვი და საჭირხნი სარქვლები აქვს. ტუმბოს ამუშავებენ ხელით (სახელურის მეშვეობით). მუშა სითხის ჭიქიდან ტუმბოს რეზერვუარში გადაშვების შედეგად ტვირთი დაბლა ეშვება. უწყვეტი მოქმედების დომკრატში სითხე გადაეცემა დგუშზედა სივრცეს, რის გამოც ჭიქა ტვირთთან, რეზერვუართან და დგუშთან ერთად ზემოთ გადაადგილდება. ჰიდრავლიკურ დომკრატსს აქვს ლარტყული და ხრახნული დომკრატების ყველა ღირსება, მაღალია მისი მქკ (0,75–0,8), მდოვრედ იწევა, თვითდამუხრუჭებით ჩერდება ზუსტად, კომპაქტურია, დიდი ტვირთამწეობისაა (რამდენიმე ასეული ტონა); აქვს ნაკლიც: მცირეა მისი სიჩქარე და ერთ მუშა ციკლში აწევის სიმაღლე.
ლიტერატურა
კატეგორია:ინსტრუმენტები კატეგორია:ამწევი მოწყობილობები
ბუდას ციხესიმაგრე
ბუდას ციხესიმაგრე (უნგრ. Budavári Palota) — ისტორიული ციხესიმაგრე და უნგრელი მეფეების სასახლის კომპლექსი ბუდაპეშტში. დაარსდა XIV საუკუნეში, უნგრეთის სამეფოს ანჟუს დინასტიის მიერ. მოგვიანებით, ის დაინგრა და კვლავ მრავალჯერ აშენდა ხელახლა. წარსულში, მას ასევე უწოდებდნენ სამეფო სასახლეს (უნგრ. Királyi-palota) და სამეფო ციხესიმაგრეს (უნგრ. Királyi Vár).
ბუდას ციხესიმაგრე აშენებულია ე.წ. ციხესიმაგრის ბორცვის სამხრეთ კიდეზე, ჩრდილოეთიდან შემოსაზღვრულია ციხესიმაგრის რაიონით (Várnegyed), რომელიც ცნობილია თავის შუა საუკუნეების, ბაროკოს სტილისა და XIX საუკუნის სახლებით, ეკლესიებითა თუ სხვა სამოქალაქო შენობებით. ის დაკავშირებულია კლარკ-ადამის მოედანთან, სეჩენის ჯაჭვის ხიდთან და ციხესიმაგრის ბორცვის ფუნიკულიორთან.
პირველი სამეფო რეზიდენიცია ციხესიმაგრის ბორცვზე 1247 - 1265 წლებში მეფე ბელა IV-მ ააგო. დღევანდელი სიმაგრის უძველესი ნაწილი XIV საუკუნეს მიეკუთვნება და აგებულია სლავონიის ჰერცოგ სტეფანის მიერ, როლელიც უნგრეთის მეფე ლუი I-ის უმცროსი ძმა იყო. ლუის გოტიკური სასახლე სტეფანის ნაგებობის გვერდით, ვიწრო შიდა ეზოს გარშემო მდებარეობდა.
1987 წლიდან, ბუდას ციხესიმაგრე ბუდაპეშტის სხვა მონუმენტებთან ერთად შესულია იუნესკოს მსოფლიო მემკვიდრეობის სიაში.
რესურსები ინტერნეტში
კატეგორია:უნგრეთის ისტორია კატეგორია:მსოფლიო მემკვიდრეობის ძეგლები უნგრეთში
ტორლაკსშიობნი
ტორლაკსშიობნი (Þorlákshöfn) — ქალაქი ისლანდიაში.
ქალაქი ტორლაკსშიობნი განთავსებულია ისლანდიის სამხრეთში ატლანტის ოკეანის სანაპიროზე, ადმინისტრაციულად შედის სუდურლენდის რეგიონში.
ტორლაკსშიობნი საპორტო ქალაქია, დედაქალაქიდან 52 კილომეტრითაა დაშორებული. მოსახლეობის რიცხვი შეადგენს 1.541 ადამიანს. ქალაქში ძირითადი საქმიანობაა გემთმშენებლობა და მეთევზეობა.
რესურსები ინტერნეტში
კატეგორია:ისლანდიის ქალაქები
სიუზენ ზონტაგი
სიუზენ ზონტაგი (Susan Sontag; ნამდვილი სახელი: სიუზენ როზენბლატი; დ. 16 იანვარი, 1933 - გ. 28 დეკემბერი, 2004) — ამერიკელი ესეისტი, რომანისტი, ინტელექტუალი, კინორეჟისორი და აქტივისტი.
ზონტაგი ნიუ-იორკში ცხოვრობდა მას შემდეგ, რაც 1959 წელს მეუღლეს, მოაზროვნე ფილიპ რიფს გაშორდა. მისი ესეების პირველი კრებული ”ინტერპრეტაციის წინააღმდეგ” 1966 წელს გამოვიდა. მას მოჰყვა 1969 წელს გამოცემული წიგნი ”რადიკალური ნების სტილები” და 1980 წელს გამოსული ”სატურნის ნიშნით”. მას განსაკუთრებით აინტერესებდა ევროპული კინემატოგრაფი, ფოტოგრაფია, ევროპელი მწერლები და ფილოსოფოსები.
ზონტაგი ხშირად წერდა მაღალი და დაბალი ხელოვნების გადაკვეთის შესახებ. ათეული წლების განმავლობაში, იგი წერდა რომანების, ფილმების და ფოტონამუშევრების შესახებ. რამდენიმე წიგნში იგი წერდა კულტურის დამოკიდებულებაზე ავადმყოფობის მიმართ. უკანასკნელ არამხატვრულ ნაწარმოებში „სხვათა ტკივილის შესახებ“ ის იკვლევდა ხელოვნებასა და ფოტოგრაფიას ზნეობრივი თვალსაზრისით.
ძვ. წ. 28
გარდაიცვალნენ
*
True Love (სიმღერა)
True Love — კოულ პორტერის მიერ 1956 წელს გამოქვეყნებული პოპულარული სიმღერა. იგი პირველად შესრულდა ბინგ კროსბისა და გრეის კელის მიერ მუსიკალურ ფილმში „მაღალი საზოგადოება“. როგორც ჩანაწერი, იგი იყო სიმღერის პოპულარული ვერსია, რომელიც მოხვდა ჩარტების #4 პოზიციაზე.
წლების განმავლობაში ჩაწერილია სიმღერის სხვა ვერსიები. მას ასრულებდნენ ელვის პრესლი, ჯეინ პაუელი, The Everly Brothers, პეტსი კლაინი, ჯეკ ჯოუნზი, რიჩარდ ჩემბერლენი, შეიკინ სტივენსი, ელტონ ჯონი (დუეტი კიკი დისთან), კონი ფრენსისი, ენ მარი, ნილ დაიმონდი და ჯორჯ ჰარისონი.
სქოლიო
კატეგორია:1956 წლის სიმღერები კატეგორია:1961 წლის სინგლები კატეგორია:1963 წლის სინგლები კატეგორია:1965 წლის სინგლები კატეგორია:1976 წლის სინგლები კატეგორია:1988 წლის სინგლები კატეგორია:1993 წლის სინგლები კატეგორია:სიმღერები კოულ პორტერის ავტორობით კატეგორია:ელტონ ჯონის სიმღერები კატეგორია:კიკი დის სიმღერები კატეგორია:ჯორჯ ჰარისონის სიმღერები კატეგორია:რიჩარდ ჩემბერლენის სიმღერები კატეგორია:პეტსი კლაინის სიმღერები კატეგორია:ნილ დაიმონდის სიმღერები კატეგორია:Dark Horse Records-ის სინგლები კატეგორია:MGM Records-ის სინგლები კატეგორია:ვოკალური დუეტები
კარორა
კარორა (Carora) — ქალაქი ვენესუელაში, ლარას შტატში. მდებარეობს ბარკისიმეტოდან 54 მილით სამხრეთ-დასავლეთით, მდინარე ტოკუიოს შენაკად მორერეს ნაპირზე. მისი ისტორიის განმავლობაში, ქალაქი ორჯერ დაარსდა, პირველად 1569 წელს ხუან დე ტეხოს მიერ, მაგრამ ადგილობრივ ინდიელთა მუდმივი თავდასხმების გამო იგი მიტოვებულ იქნა, სამი წლის შემდეგ, 1572 წელს კი ხელახლა დაარსდა ხუან დე სალამანკას მიერ.
კოლონიურ პერიოდში კარორა ყვაოდა, მისი მოსახლეობა 10 000 ადამიანს აღწევდა. 1911 წლისთვის, მიმდებარე ტერიტორიებზე განვითარდა ცხენების, ვირების და მსხვილფეხა რქოსანი საქონლის მოშენება. ასევე აწარმოებდნენ ტყავის ნედლეულს, რეზინს და ტყის სხვადასხვა პროდუქტებს. 2005 წლისთვის, ეკონომიკური საქმიანობის მთავარ დარგად კვლავ მესაქონლეობა რჩება, მაგრამ ის ორიენტირებულია რძისა და რძის პროდუქტების წარმოებაზე. 1990-იანი წლებიდან მნიშვნელოვანი ხდება მევენახეობა-მეღვინეობა.
რესურსები ინტერნეტში
კატეგორია:ვენესუელის ქალაქები
ბარკენტინა
ბარკენტინა ― აფრიანი საზღვაო-სატვირთო გემი. ორ-სამ და იშვიათად ოთხანძიანი. ორანძიანს ეწოდება „სანდალ-ბრიგი“, სამანძიანს „სანდალ-ბარკი“. წინა ანძაზე პირდაპირი აფრებია, ხოლო დანარჩენებზე ირიბი.
ლიტერატურა
კატეგორია:საიალქნო გემები
ჯონ ტოლი
ჯონ ტოლი (John Toll დ. 15 ივნისი, 1952) — ამერიკელი კინოოპერატორი, ოსკარის ორგზის მფლობელი. კინოოპერატორად მუშაობა 1978 წელს დაიწყო. ოსკარები 1994 და 1995 წლებში მიიღო ფილმებისათვის „შემოდგომის ლეგენდები“ და „მამაცი გული“.
რესურსები ინტერნეტში
კატეგორია:ამერიკელი კინოოპერატორები კატეგორია:დაბადებული 1952 კატეგორია:დაბადებული 15 ივნისი
აბასთუმანი (დაბა)
აბასთუმანი — დაბა (1926 წლიდან) საქართველოში, სამცხე-ჯავახეთის მხარის ადიგენის მუნიციპალიტეტში. მდებარეობს მესხეთის ქედის სამხრეთ კალთაზე, მდინარე ოცხის ხეობაში. ადიგენიდან დაშორებულია 25, ხოლო ახალციხიდან 28 კილომეტრით. აბასთუმანში არის ტუბსანატორიუმები, აბასთუმნის ასტროფიზიკური ობსერვატორია, კულტურის, განათლებისა და ჯანდაცვის ობიექტები.
დემოგრაფია
2014 წლის აღწერის მონაცემებით დაბაში ცხოვრობს 937 ადამიანი.
ისტორია
IX-X საუკუნეებში მას „ოძრხედ“ მოიხსენიებენ. გვიანდელ შუა საუკუნეებში დამკვიდრდა „ოცხე”, XIX საუკუნიდან — „აბასთუმანი“. დღევანდელი სახელი შეიძლება მომდინარეობდეს აბაზასძეთა საგვარეულო სახელისაგან. აბასთუმანი სამთო-კლიმატური კურორტია (ზღვის დონიდან 1340 მ). XIX ს-ის 70-იან წლებში საფუძველი ჩაეყარა კურორტის მშენებლობას. დაბის სტატუსი მიენიჭა 1926 წელს.
ღირსშესანიშნაობები
thumb|left|300px|კურორტი აბასთუმანი ზამთარში
საინტერესო ფაქტები
მინი|მარცხნივ|აბასთუმანი. გიორგი ალექსანდრეს ძის სასახლე. დაახლ. 1891.
სქოლიო
კატეგორია:ადიგენის მუნიციპალიტეტის დაბები კატეგორია:ადიგენის მუნიციპალიტეტის კურორტები
შერაზადიშვილი
კატეგორია:ქართული გვარები
ევფორიონი
ევფორიონი 一 ძველი ბერძენი დრამატურგი, ტრაგიკოსი ესქილეს ვაჟი. ზოგიერთი მკვლევარი მას მიიჩნევს ტრაგედიის 一 მიჯაჭვული პრომეთე 一 პოტენციურ ავტორად. ძვ. წ. 431 წელს ქალაქ დიონისიაში ჩატარებულ შეჯიბრებაში მან შეძლო და დაამარცხა ისეთი ძლიერი კონკურენტები, როგორებიც არიან სოფოკლე, რომელმაც დაიმსახურა მეორე ადგილი, და ევრიპიდე, რომელმაც მესამე ადგილი დაიკავა საკუთარი ტეტრალოგიის გაშუქებით, რომელშიც მისი ცნობილი პიესა 一 მედეა შედიოდა. ზოგიერთი მკვლევარი მიიჩნევს, რომ პიესის 一 მიჯაჭვული პრომეთე 一 ავტორი არა ესქილე, არამედ მისი შვილი ევფორიონი იყო, ეს კი სხვადასხვა მიზეზით არის განმარტებული, რომელთაგან ერთ-ერთი მთავარი ისაა, რომ ესქილე საკუთარ ტრაგედიებში ზევსის განსხვავებულ ინტერპრეტაციას გვთავაზობდა 一 თუ ესქილე უზენაეს ღმერთს დიდი პატივისცემითა და მოწიწებით ახასიათებდა, ანალოგიური არ იყო დამახასიათებელი მისი შვილის შემოქმედებისთვის, ეს ნიუანსი კი ზემოხსენებულ პიესაში ცალსახად ჩანს და ამით იქმნება პარალელი ცნობილი კომიკოსის, არისტოფანეს შემოქმედებასთან, რაც მკვლევართა ნაწილს აფიქრებს, რომ ნაწარმოები გაცილებით ადრე, ძვ. წ. 415 წელს, ესქილეს გარდაცვალებიდან გაცილებით გვიან, უნდა შექმნილიყო. იმ შემთხვევაში, თუ პიესის 一 მიჯაჭვული პრომეთე 一 ავტორი მართლაც ევფორიონი იყო, მაშინ გამოვა, რომ ძველ საბერძნეთში სულ იყო ხუთი ტრაგიკოსი დრამატურგი, რომელთა ნაშრომებიც დღემდე შემორჩენილია. ესენი არიან: ესქილე, სოფოკლე, ევრიპიდე, ევფორიონი და ტრაგედიის 一 რეზუსი 一 ავტორი, თუ მისი ევრიპიდესთვის მიკუთვნება არასწორია.
სქოლიო
კატეგორია:ძველი ბერძენი დრამატურგები
ჟიჟილაშვილი
საკუთარი სახელი ჟიჟილაშვილი შეიძლება აღნიშნავდეს ერთ-ერთს ჩამოთვლილთაგან:
კატეგორია:ქართული გვარები
ჯონათან ფრენზენი
ჯონათან ერლ ფრენზენი (დ. 17 აგვისტო, 1959) — ამერიკელი რომანისტი და ესეისტი. მისი ყველაზე გახმაურებული ნაშრომია „შესწორებები“ (2001), სატირული საოჯახო დრამა, რომელმაც ავტორს წიგნის ეროვნული ჯილდო მოუტანა. „შესწორებები“ ასევე პულიცერის პრემიისა და დუბლინის საერთაშორისო ლიტერატურული პრემიის ფინალისტებს შორის მოხვდა. ასეთივე აღიარება მოიპოვა ფრენზენის მორიგმა რომანმა „თავისუფლება“ (2010), რომლის გამოცემის შემდეგაც ავტორი გამოჩნდა ჟურნალ ტაიმის გარეკანზე სათაურით „დიდი ამერიკელი რომანისტი“.
სქოლიო
კატეგორია:ამერიკელი რომანისტები კატეგორია:ამერიკელი მამაკაცი რომანისტები კატეგორია:ამერიკელი მწერლები კატეგორია:XXI საუკუნის ამერიკელი მწერლები კატეგორია:XXI საუკუნის ამერიკელი რომანისტები კატეგორია:XXI საუკუნის ამერიკელი მამაკაცი მწერლები კატეგორია:პოსტმოდერნისტი მწერლები კატეგორია:ფილადელფიელი მწერლები კატეგორია:პენსილვანიელი რომანისტები კატეგორია:ამერიკელი მამაკაცი ესეისტები კატეგორია:ამერიკელი მემუარისტები
ძვ. წ. 29
გარდაიცვალნენ
*
კარლ ბენცი
მინი|მარჯვნივ|კარლ ბენცი
კარლ ფრიდრიხ ბენცი (დ. 25 ნოემბერი, 1844 — გ. 4 აპრილი, 1929) — ძრავების გერმანელი დიზაინერი, რომელიც ითვლება ბენზინის ძრავიანი პირველი ავტომობილის შემქმნელად. მისი თანამედროვეები, გოტლიბ დაიმლერი და ვილჰელმ მაიბახი, ასევე მუშაობდნენ მსგავს გამოგონებებზე და არაფერი იცოდნენ სხვის გამოგონებაზე, თუმცა ბენცმა საკუთარი ნაშრომი პირველმა დააპატენტა, ისევე, როგორც ყველა პროცესი, რომელმაც შიდაწვის ძრავა ავტომობილისათვის მისაღებ დეტალად აქცია.
რესურსები ინტერნეტში
კატეგორია:გერმანელი გამომგონებლები კატეგორია:გერმანელი ინჟინრები კატეგორია:დაბადებული 25 ნოემბერი კატეგორია:დაბადებული 1844 კატეგორია:გარდაცვლილი 4 აპრილი კატეგორია:გარდაცვლილი 1929
სტანის ბარათეონი
300px|მინი
სტანის ბარათეონი (Stannis Baratheon) — ჯორჯ რეიმონდ რიჩარდ მარტინის ფენტეზის ჟანრის რომანების სერიის, „ყინულისა და ცეცხლის სიმღერის“ პერსონაჟი და ასევე მისი ტელეადაპტაციის ერთ-ერთი მთავარი გმირი. ის წარდგენილია 1996 წელს გამოცემულ წიგნ „სატახტოთა თამაშში“ და მოგვიანებით ჩნდება წიგნებში „მეფეთა ჯახი“ (1998), ცენტრალური პერსონაჟია რომანებში „ხმლების ქარიშხალი“ (2000), და „ცეკვა დრაკონებთან“ (2011). ტელეადაპტაციისას მისი როლი შეასრულა ბრიტანელმა მსახიობმა სტივენ დილიენმა.
ლორდი სტანის ბარათეონი იყო დრაგონსტოუნის ლორდი, ის არის მეფე რობერტ ბარათეონის უმცროსი ხოლო რენლი ბარათეონის უფროსი ძმა. სტანისი იყო ერთ-ერთი პირველი ვინც დაადგინა რობერტის შვილების ნამდვილი წარმომავლობა, ამიტომაც რობერტის სიკვდილის შემდეგ მან თავისი თავი რობერტის ნამდვილ და კანონიერ მემკვიდრედ გამოაცხადა.
სტანისმა შავი მაგიის გამოყენებით მოკლა თავისი ძმა რადგან რენლიმაც განაცხადა პრეტენზია რკინის ტახტზე და გვირგინი დაიდგა. ამის საშუალებით მან არმია გაზარდა და იერიში მიიტანა მეფის საბიჯელზე, სტანისს გამარჯვება თითქმის მოპოვებული ჰქონდა თუმცა ტირელების და ტაივინ ლანისტერის გაერთიანებული არმია მოულოდნელად თავს დაესხა და დაამარცხეს. შავიწყლის ბრძოლის შემდეგ მან კვლავ გააგრძელა ომი, თუმცა დროდადრო მასზე უფრო იზრდებიდა ლედი მელისანდრას გავლენა. სტანისი ჩრდილოეთში გაემგზავრა შავციხის გადასარჩენად სადაც მან მენს რეიდერი და მისი ველურების არმია დაამარცხა, გამარჯვების შემდეგ სტანისმა ვინტერფელისკენ გაილაშქრა ბოლტონების დასამარცხებლად. ცუდი ამინდის გამო მან თავისი შვილი, შირინ ბარათეონი, მსხვერპლად შეწირა და ცოცხლად დაწვა რადგან იმედი ჰქონდა რომ თოვლი დადნებოდა.
სტანისი რემსი ბოლტონმა დაამარცხა ვინტერფელის ბრძოლაში, რადგან მისი ჯარისკაცების უმეტესობა გაქიცნენ შირინის დაწვის შემდეგ. ბრიანა ტართელმა ტყეში დაჭრილი იპოვა სტანისი და რენლი ბარათეონზე შურისძიების მიზნით თავი მოკვეთა.
ბიოგრაფია
სტანის ბარათეონი, არის ლორდ სტეფონ ბარათეონის და ლედი კასანა ესტერმონტის მეორე ვაჟი, მეფე რობერტ ბარათეონის უმცროსი ხოლო რენლი ბარათეოინის უფროსი ძმა. სტეფონი იყო ბარათეონთა სახლის ხელმძღვანელი და გრიგალის კიდის ლორდი. გრიგალის კიდე არის 7 სამეფოს ერთ-ერთი ყველაზე მნიშვნელოვანი შემადგენელი ნაწილი, რადგან ბარათეონთა გვარი სამეფოს ერთ-ერთი ყველაზე დიდია. სტეფონი გარდაიცვალა მაშინ როდესაც ბიჭები ძალიან პატარები იყვნენ, მისი ტიტული მემკვიდრეობით რობერტს გადაეცა.
რობერტი ხელმძღვანელობდა აჯანყებას, მეფე ეირის II ტარგარიენის წინააღმდეგ, აჯანყებულებს მიზნად ჰქონდათ დასახული „შეშლილი მეფე“ ტახტიდან ჩამოეგდოთ. ომის დროს სტანისი რობერტისთვის იბრძოდა. ის გრიგალის კიდის მცველად დატოვა რობერტმა ომის დასრულებამდე. გრიგალის კიდე ომის დასაწყისში ალყაში მოაქციეს, ამიტომაც სტანისს შიმშილობა უწევდა, თუმცა მთელი ციხე სერ დავოს სივორთმა გადაარჩინა, მან საზღვაო ბლოკადა გაარღვია და ხახვით დატვირთული გემი შეიყვანა. სტანისმა ის რაინდად აკურთხა თუმცა, კონტრაბანდისტობის გამო მას მარჯვენა ხელზე 4 თითი მოაჭრა. დავოსი მის სამართლიანობას სიამოვნებით შეეგება და ის თავის შვილთან ერთად ემსახურებოდა სტანისს ხუთი მეფის ომის დროსაც.
სტანისმა დაიპყრო ტარგარიენების საგავარეულო სამყოფელი დრაგონსტოუნი, თუმცა დეინერისი და ვისერისი გაექცნენ რომლებმაც თავისუფალ ქალაქებში გაცურეს. ბეილონ გრეიჯოის აჯანყების დროს, მან გაანადგურა რკინის ფლოტი და ლიდერობდა დიდი ვიკის ალყას.
სტანისს და რობერტს ერთმანეთი არასდროს ყვარებიათ, ომის შემდეგ რობერტმა გრიგალის კიდე რენლის უბოძა გამარჯვების ნიშნად, მიუხედავადა იმისა რომ, რენლი ძალიან პატარა იყო და გამარჯვება სტანისმა მოიპოვა. გრიგალის კიდის ნაცვლად სტანისს, დრაგონსტოუნი ერგო და მცირე საბჭოში გემების ოსტატად ემსახურებოდა. იმის გამო რომ სტანისი ძალიან სასტიკი იყო ის ბარათეონთა ძმებში ყველაზე ნაკლებად უყვარდათ.
რესურსები ინტერნეტში
კატეგორია:სატახტოთა თამაში კატეგორია:ყინულისა და ცეცხლის სიმღერის პერსონაჟები
ნოსარევო
ნოსარევო (Носарево) — სოფელი რუსეთში, ვოლოგდის ოლქში, უსტ-კუბინსკის რაიონში. სოფელი შედის ბოგოროდსკის სასოფლო დასახლების შემადგენლობაში, 2002 წლის მონაცემებით სოფელში აღარავინ ცხოვრობდა.
იხილეთ აგრეთვე
კატეგორია:უსტ-კუბინსკის რაიონის დასახლებული პუნქტები
ჩაჩხიანი
საკუთარი სახელი ჩაჩხიანი შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
Lasioglossum postumum
Lasioglossum postumum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1903 წელს.
სქოლიო
postumum
მედეა (ევრიპიდე)
საუკუნეების განმავლობაში, ევრიპიდეს ზემოხსენებული პიესა არაერთხელ ქცეულა განხილვის საგნად მრავალი დრამატურგისა თუ კრიტიკოსისთვის, მის ქმედებათა უმრავლესობის ინტერპრეტაცია კი არაერთ ჭრილში ვლიდნება, მათ შორის პოლიტიკურ, ფსიქოანალიტიკურ და ფემინისტურ ასპექტშიც კი.
სიუჟეტი
მარცხნივ|მინი|[[ალფონს მუხა|ალფონს მუხას პოსტერი სარა ბერნარის სპექტაკლისთვის, სახელწოდებით 一 მედეა. რენესანსის თეატრი, პარიზი, 1898.]] არსებობს მითი „არგონავტების“ ბელად გმირ იაზონზე. ის ჩრდილოეთ საბერძნეთის ერთ-ერთი ქალაქის, იოლკის ტახტის მემკვიდრე იყო, მაგრამ ძალაუფლება მისმა უფროსმა ნათესავმა, ძლევამოსილმა პელიასმა იგდო ხელთ. ტახტის მოსაპოვებლად, იაზონს გმირობა უნდა ჩაედინა: გოლიათ მეგობრებთან ერთად, გემით „არგო“, უნდა მიეცურა საბერძნეთიდან აღმოსავლეთით მდებარე კოლხეთში და წამოეღო იქიდან სასწაულთმოქმედი ოქროს საწმისი, რომელიც კოლხთა სიამაყე იყო და უზარმაზარი გველეშაპი იცავდა. ამ მოგზაურობაზე მოგვიანებით აპოლონ როდოსელმა დაწერა პოემა „არგონავტიკა“.
კოლხეთში მეფობდა მზის შვილი, ძლევამოსილი აიეტი. მისი ქალიშვილი, გრძნეული მედეა, დაუახლოვდა იაზონს და გულითადად შეიყვარა იგი. მათ ერთმანეთს ერთგულება შეჰფიცეს და მედეამ იაზონს ჯადოსნური წამალი მისცა, რისი დახმარებითაც მან მოახერხა, გაეძლო საგმირო განსაცდელისთვის 一 ცეცხლოვანი ხარებით მოეხნა მიწა, დაემარცხებინა გრძნეული მეომრები, შემდეგ კი დაეძინებინა გველეშაპი, რომელიც ოქროს საწმისს იცავდა და სასურველი ნადავლი იგდო ხელთ. როდესაც „არგონავტებმა“ ძვირფასი განძი მოიპოვეს და კოლხეთიდან თავიანთი სამშობლოსკენ დაიძრნენ, მედეამ, ჭაბუკი ბერძენის სიყვარულით დაბრმავებულმა, მოკლა საკუთარი ძმა და მისი სხეულის ნაწილები ნაპირზე მიმოყალა. კოლხები, რომლებიც მათ მისდევდნენ, შეყოვნდნენ, რათ უფლკისწული დაეკრძალათ და არგონავტები ხელიდან დაუსხლტათ. როდესაც ისინი ქალაქ იოლკში დაბრუნდნენ, მედეამ, იაზონი პელიასის მზაკვრობისგან რომ დაეცვა, მეფის ასულებს შესთავაზა, მოეკლათ მამა და აღუთქვა, რომ ახალგაზრდად აღადგენდა მას მკვდრეთით. მათ მამა ნაწილებად დაჭრეს, მაგრამ მედეამ უარი თქვა, შეესრულებინა დანაპირები და მამის მკვლელი ქალიშვილები იძულებულნი გახდნენ, ქვეყნიდან გაქცევით ეშველათ თავისთვის. მიუხედავად მედეას ასეთი მცდელობისა, იაზონმა იოლკის ტახტი მაინც ვერ მოიპოვა: ხალხი უცხო ქვეყნიდან მოსული გრძნეული ქალის წინააღმდეგ აჯანყდა და იაზონი იძულებული გახდა, მედეასა და ორ პატარა შვილთან ერთად, კორინთოში ეპოვა თავშესაფარი. კორინთოს მოხუცმა მეფემ იაზონს შესთავაზა, ცოლად შეერთო მისი ასული და მეფობა აღუთქვა იმ შემთხვევაში, თუ გრძნეულ მედეას გაშორდებოდა. იაზონმა წინადადება მიიღო, რადგან, შეიძლება, უკვე თავადაც ეშინოდა ამ ქალის. მან ქორწილი გადაიხადა. მედეას კი კორინთოს მეფემ უბრძანა, სასწრაფოდ დაეტოვებინა სამეფო. ჰელიოსის ნაჩუქარი ეტლით, რომელშიც დრაკონები იყვნენ შებმულნი, ქალმა მოახერხა ათენში მიმალვა. თავის შვილებს კი სთხოვა, გადაეცათ დედინაცვლისთვის საქორწინო საჩუქარი 一 ძვირფასი სამოსელი და ოქროს გვირგვინი, რომელიც ცეცხლოვანი შხამით იყო გაჯერებული. როდესაც ბავშვებმა ძღვენი გასცეს ახალგაზრდა დედოფალს, მან მაშინვე მოსინჯა ისინი და ცეცხლის ალში გაეხვია. იგივე დაემართა მის საშველად მისულ მამასაც და სრულიად სამეფო კარს.
ბავშვები თავის გადასარჩენად ტაძარში შეცვივდნენ, მაგრამ აღშფოთებულმა კორინთელებმა ისინი ქვებით ჩაქოლეს. ხოლო, რა მოუვიდა იაზონს, ამის შესახებ არავინ იცის.
კორინთელებს უჭირდათ ბავშვების მკვლელის სახელით უღირსი ცხოვრება. ამიტომ, როგორც გადმოცემა გვეუბნება, მათ სთხოვეს ბერძენ პოეტს 一 ევრიპიდეს, თავის ტრაგედიაში ეჩვენებინა, რომ კორინთელებს კი არ მოუკლავთ მედეას შვილები, არამედ საკუთარმა დედამ გამოასალმა ისინი სიცოცხლეს. ამ საშინელების დაჯერება ძალიან ძნელია, მაგრამ, ევრიპიდემ, თავისი ოსტატობის წყალობით, მოახერხა, მკითხველი დაერწმუნებინა იმაში, რაც თავის ტრაგედიაში დაწერა.
მოთქმა-გოდება აღარ არის, მედეა გუნდთან გამოდის და მტკიცედ და მკაცრად ამბობს: „ქმარი ჩემთვის ყველაფერი იყო, ახლა კი სულ მარტო დავრჩი. რა სამწუხაროა ქალის ხვედრი. მასზე საცოდავს ვერაფერს ნახავ 一 ჯერ არის და ქმარს ყიდულობ ფულით, შემდეგ კი ბატონად მოგევლინება“. „ამბობენ, ქალი შინ ზისო მშვიდად, როცა ქმრები ბრძოლის ველზე მიდიან. რა სიბრიყვეა! ერთხელ დედობა არ სჭარბობს სამგზის ომში შესვლასა?“ ამ დროს მასთან მოდის კორინთოს მოხუცი მეფე კრეონტი და ყველას თვალწინ მედეას უბრძანებს, სასწრაფოდ დატოვოს სამეფო, რადგან, ეშინია, მეფის ასულს არ შეამთხვიოს რამე. „რა საშინელია, იცოდე სხვებზე მეტი, აქედან მოდის შური და სიძულვილი, 一 ამბობს მედეა, 一 მომეცი თუნდაც ერთი დღე, რომ გადავწყვიტო, სად წავიდე“. მეფე ერთ დღეს აძლევს მოსაფიქრებლად. როდესაც კრეონტი მიდის, გრძნეული ქალი თავისთვის ამბობს: „არ ვიცი, სად წავალ, მაგრამ ის კი ნამდვილად ვიცი, რომ თქვენ ყველას მკვდრებს დაგტოვებთ!“ ვის 一 თქვენ? გუნდი საყოველთაო უსამართლობაზე მღერის: „მდინარეებმა აღმა ქნეს პირი, სიმარტლის ძალა გაქარწყლებულია, უპირო მამაკაცები, ღვთისმოსაობა გამქრალა სრულად“.
შემოდის იაზონი. იწყება კამათი. „მე დაგიცავი ცეცხლოვანი ხარებისგან, გველეშაპისგან, პელიასისგან. სად გაქრა ის იაზონი, სიყვარულს რომ მეფიცებოდა? სად მაქვს წასასვლელი? კოლხეთში შენს გამო ძმა მოვკალი, იოლკში 一 პელიასი, შენი მეგობრები მტრად გამიხდნენ. ზევსო, რა სამწუხაროა, რომ ხალხს შეუძლია ამოიცნოს ყალბი ოქრო და არ ძალუძს, შეიცნოს ყალბი ადამიანი!“. იაზონი კი განრისხებულ ქალს პასუხობს: „მე სიყვარულმა მიშველა, რომელიც შენ გმართავდა და არა შენ მართავდი. ამ დახმარებისთვის უკვე საკმაო გადაგიხადე, ველური კოლხეთიდან საბერძნეთში წამოგიყვანე, სადაც ყველა ბერძენად გსახავს, შორს გავარდნილა შენი სახელი! ახალ ქორწინებაზე კი, შენგან გაჩენილი, ჩემი შვილების გამო დავთანხმდი, გაჭირვებაში რომ არ ეცხოვრათ, ჩემს ახალ სახლში ისინი უთუოდ ბედნიერნი იქნებიან“. 一 „რა აზრი აქვს ბედნიერებას, რომელიც ესოდენ დიდი წყენის საფასურად არის მოპოვებული“, 一 ამბობს მედეა. „რა იქნებოდა ბავშვთა გაჩენა გამოეგონათ რაღაც სხვა წესით 一 ისე, რომ ქალი არ გარეოდა სულაც ამ საქმეს. მაშინ კაცები გადავრჩებოდით, ვინ იცის, რამდენ დავიდარაბას“. 一 ამ სიტყვებით იაზონი მედეას შორდება.
მედეა უთუოდ გააკეთებს თავის საქმეს, მაგრამ სად უნდა წავიდეს ამის შემდეგ? აქ კი ათენის ახალგაზრდა მეფე, ეგეოსი ჩნდება, რომელიც დაქორწინებულია, მაგრამ არ ჰყავს შვილები. იგი მკითხავთან იყო, თავისი უშვილობის მიზეზის დასადგენად, მაგრამ მან გაურკვევლად უპასუხა. „შენ გეყოლება შვილები, თუ თავშესაფარს მომცემ შენს ქვეყანაში“ 一 ეუბნება მას მედეა. გრძნეულმა ქალმა იცის, რომ ეგეოსს გაუჩნდება შვილი, გმირი თეზევსი, იცის, რომ სწორედ იგი განდევნის მასათენიდან, იცის, რომ შემდეგ ეგეოსიც თავისი შვილის გამო მოკვდება, მაგრამ დუმს. „დაე, მოვკვდე, თუ ვინმეს ნება დავრთო, ათენიდან გაგაძევოს“, 一 ეუბნება მას ეგეოსი. ახლა მედეას მეტი არაფერი სჭირდება. ეგეოსს ვაჟიშვილი გაუჩნდება, იაზონს კი აღარ ეყოლება შვილები, არც ახალი ცოლისგან და აღარც ემდეასგან. ის ძირფესვიანად აღმოფხვრის იაზონის ჯიშს. დაე, შეძრწუნდნენ შთამომავალნი! გუნდი ათენის სადიდებელ სიმღერას მღერის.
მედეამ გაიხსენა წარსული, განსაზღვრა მომავალი, ახლა მან აწმყო უნდა მოიწესრიგოს. პირველ რიგში, ქმარი უნდა ნახოს. ის თავისთან იხმობს იაზონს, პატიებას სთხოვს და ეუბნება, რომ გონებით ვერ განჭვრიტა ყოველივე, რომ გულისთქმას აჰყვა. შემდეგ იაზონს ეუბნება, რომ სურს, მის ახალ ცოლს ფასდაუდებელი ძღვენი მიართვას. ოქროქსოვილი სამოსი და ოქროს გვირგვინი, რომელიც მისთვის ჰელიოსს უჩუქებია.
იაზონი სიხარულით თანხმდება. მედეას გული ეკუმშება, მაგრამ ის თავს უფლებას არ აძლევს, შეიბრალოს მოღალატე ქმარი და მისი ახალგაზრდა ცოლი. გუნდი მღერის, რომ რაღაც მოხდება. ახლა მედეამ შვილებზე უნდა იფიქროს. მათ უკვე მიუტანეს საჩუქრები დედოფალს და დაბრუნდნენ. მედეა მათ გაღიმებულ სახეებს შესცქერის და ტირის: „მე გაგაჩნეთ, გაგზარდეთ, მოგიარეტ, ნუთუ უკანასკნელად ვხედავ თქვენს ღიმილს? ძვირფას ხელებს, საყვარელ ტუჩებს, სახეს, ნუთუ მე არ დავინდობ მათ? მამამ მოგტაცათ ბედნიერება, მამა გაშორებთ დედათქვენს. თუ შეგიბრალებთ, მტრები დაგცინებენ, ეს კი არ მოხდება, რამეთუ სიამაყე, რომელიც მმართავს, ჩემზე ძლიერია“. მინი|394x394პქ|[[მედეა (მითოლოგია)|მედეა კლავს საკუთარ შვილს,.]] ამ დროს მოდის შიკრიკი 一 „თავს უშველე მედეა, მეფეც და მისი ასულიც შენი საწამლავით გამოეთხოვნენ სიცოცხლეს“. მედეა ბედნიერია. ის სთხოვს მაცნეს, დაწვრილებით უამბოს ყველაფერი. „ბავშვები სასახლეში მივიდნენ, ყველამ კეთილად მიიღო ისინი. მეფის ასულმა დიდი სიხარულით გამოართვა ძღვენი, იაზონმა მას სთხოვა, კარგი დედინაცვალი ყოფილიყო პატარებისთვის. ისიც დაჰპირდა ქმარს, რომ თხოვნას შეუსრულებდა, ჩაიცვა მედეას გამოგზავნილი ძვირფასი სამოსელი და თავს იწონებდა სარკის წინ. უცებ მკვდრის ფერი დაედო, ფეხები მოეკვეთა, ტუჩებზე ნერწყვი მოადგა და ცეცხლის ალში გაეხვია. სახეზე სისხლი ჩამოსდიოდა, ისეთი საშინელი სანახავი გახდა, რომ მშობელმ მამასაც კი გაუჭირდა მისი ცნობა.
მოხუცი მეფე გამწარებული მივარდა ქალიშვილს, მაგრამ ის უკვე მკვდარი იყო, შვილის ცხედარზე დამხობილმა, ადგომა რომ სცადა, იგრძნო, ისე მიკვროდა მას, „ვით დაფნას სურო“. რაც მეტად ცდილობდა ადგომას, „ხორცი ძვალთაგან მეტად ეცილებოდა“. მეფე თავადაც დააკვდა გარდაცვლილ შვილს!“ 一 ამ სიტყვებით ამთავრებს შიკრიკი ამბის მოყოლას.
უკან დასახევი ყველა გზა მოჭრილია. თუ მედეა არ მოკლავს საკუთარ შვილებს, მაშინ კორინთელები გააკეთებენ ამას. „ნუ აყოვნებ, გულო, მხოლოდ მხდალი ყოყმანობს, ახლა გრძნობებს აყოლის დრო არ არის, მოგონებებს არ უნდა მივეცე, დღეს მათი დედა არ ვარ, ტირილისთვის კი ხვალაც მექნება საკმაო დრო“. მედეა სცენიდან გადის, შეძრწუნებული გუნდი ზევსს ევედრება, შეაჩეროს ეს ქალი, არ მისცეს ნება, დახოცოს საკუთარი შვილები. ამ დროს მედეას მედეას ბავშვების სასოწარკვეთილი ხმა ისმის და ყველაფერი მთავრდება.
უცებ სცენაზე ჩნდება იაზონი, რომელიც მედეას ეძებს. „სად არის, მიწაზე, ჯოჯოხეთში თუ ზეცაში? ჩემთვის სულერთია, რა მოუვა მას, მთავარია ბავშვებს ვუშველო“, 一 ყვირის შეშფოთებული იაზონი. „უკვე ძალიან გვიანაა, იაზონ!“ 一 ეუბნება მას გუნდი. ამ დროს იღება კარი და ჰელიოსის ნაჩუქარი ეტლით მოდის მედეა, რომელსაც ბავშვების ცხედრები უპყრია ხელთ. „შენ ძუ ლომი ხარ და არა ქალი, 一 უყვირის მას იაზონი 一 შენ ხარ დემონი, რომლის საშუალებითაც ბოლო მომიღეს ღმერთებმა“.
一 „მიწოდე რაც გინდა, მთავარია, სამუდამო ჭრილობა მივაყენე შენს გულს!“
一 „ამით ხომ თვითონ შენც იტანჯები?“
一 „სწორია, მაგრამ დარდს ის მიქარვებს, შენ რომ არ გხედავ გულმხიარულსა“
一 „როგორ შეგეძლო მათი მოკვლა?“
一 „ისინი ჩემმა ხელებმა კიარა, შენმა ცოდვებმა გამოასალმეს სიცოცხლეს“
一 „წყეულიმც იყავ, დაე ღმერთებმა საშინლად დაგსაჯონ ამისთვის!“
一 „ღმერთები ორპირებსა და ფიცის გამტეხებს არად აგდებენ!“ 一 მედეა უჩინარდება, იაზონი ზევსს იხმობს თავისი უბედურების მოწმედ. გუნდი კი შემდეგი სიტყვებით ამთავრებს ტრაგედუიას: „დიადო ზევსო, ოლიმპს მჯდომარევ, მრავალ ფუჭ იმედს აღუძრავ მოკვდავთ, და ის არ ხდება, რასაც მოელი. სულ ახალს რასმე ამხილებს იგი მაღალ განგების შესაფერისად, როცა საქმეზე მიდგება ჯერი“.
სქოლიო
კატეგორია:პიესები კატეგორია:ძველი ბერძნული ლიტერატურა კატეგორია:ანტიკური ლიტერატურა
ზამთარაძე
საკუთარი სახელი ზამთარაძე შეიძლება აღნიშნავდეს ერთ-ერთს ჩამოთვლილთაგან:
კატეგორია:ქართული გვარები
ტანა (მრავალმნიშვნელოვანი)
ტანა შეიძლება აღნიშნავდეს:
ძვ. წ. 32
გარდაიცვალნენ
*
აბუხალოს უღელტეხილი
აბუხალოს უღელტეხილი — უღელტეხილი საქართველოში, შიდა ქართლის მხარეში, ქარელის მუნიციპალიტეტში. მდებარეობს მდინარეების ტანისა და ძამის წყალგამყოფზე. ზღვის დონიდან 2200 მ. გადასასვლელი მდინარე ტანის (ატენის ხეობის) სათავეებიდან (გორის მუნიციპალიტეტის სოფელ ბოშურიდან) მდინარე ძამის ხეობაში (ქარელის მუნიციპალიტეტის სოფელ გვერძინეთში). უღელტეხილის სამხრეთით გვირგვინას ქედზე არის მთა აბუხალო (2255 მ).
სქოლიო
კატეგორია:შიდა ქართლის მხარის უღელტეხილები
ჭიღვარია
საკუთარი სახელი ჭიღვარია შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
ბათუმის გაზეთი
ლიტერატურა
კატეგორია:ქართულენოვანი გაზეთები კატეგორია:ბათუმის გაზეთები კატეგორია:რუსეთის იმპერიის გაზეთები
დედან კიმატი
მინი|250px|ძეგლი [[ნაირობი|ნაირობში]] დედან კიმატი (Dedan Kimathi Waciuri დ. 31 ოქტომბერი 1920 — გ. 18 თებერვალი, 1957, ნაირობი) — მაუ-მაუს აჯანყების ერთ-ერთი მეთაური კენიაში 1952–1956 წლებში.
ეკუთვნის კიკუიუს ეთნიკურ ჯგუფს. დაამთავრა მისიონერული სკოლა. მუშაობდა სოფლის დაწყებით სკოლაში მასწავლებლად. მეორე მსოფლიო ომის პერიოდში მსახურობდა ბრიტანეთის კოლონიურ ძალებში.
1940-იანი წლების დასასრულს შეუერთდა იატაკქვეშა ორგანიზაციას «მიწისთვის და თავისუფლებისთვის». გახდა ერთ-ერთი პირველი ორგანიზატორი კიკუიუს ხალხის «ტყის რაზმისა». 1952 წლის ოქტომბრიდან აბერდერის მთიანი მასივის ტყეებში ჩამოაყალიბა აჯანყებულთა მსხვილი გაერთიანება «არმია მიწისთვის და თავისუფლებისთვის». მოაწყო თავდასხმა თეთრი მოსახლეობის დასახლებებზე და ადგილობრივი ადმინისტრაციის ჩინოვნიკებზე, აწყობდა დივერსიულ აქტებს.
1956 წლის ოქტომბერში ტყვედ აიყვანეს, სასამართლოს შემდეგ ჩამოახრჩვეს როგორც ყაჩაღი. მის სიკვდილით დასჯას 1957 წელს აჯანყების დამარცხება მოყვა.
სქოლიო
კატეგორია:კენიის რევოლუციონერები კატეგორია:დაბადებული 31 ოქტომბერი კატეგორია:დაბადებული 1920 კატეგორია:გარდაცვლილი 18 თებერვალი კატეგორია:გარდაცვლილი 1957
ნენკოვო
ნენკოვო (Ненково) — დასახლება ბულგარეთში. მდებარეობს კირჯალის ოლქში, შედის კირჯალის მუნიციპალიტეტში. მოსახლეობა შეადგენს 129 ადამიანს.
პოლიტიკური სიტუაცია
ადგილობრივ ნენკოვოს საკმეტოში, რომლის შემადგენლობაშიც შედის ნენკოვო, კმეტის (უხუცესის) თანამდებობას ასრულებს ერგიუნ ნეშედ მეჰმედი (მოძრაობა უფლებებისა და თავისუფლებებისთვის) არჩევნების შედეგების მიხედვით.
მუნიციპალიტეტის კმეტი (მერი) — ჰასან აზისი (მოძრაობა უფლებებისა და თავისუფლებებისთვის) არჩევნების შედეგების მიხედვით.
რესურსები ინტერნეტში
კატეგორია:კირჯალის მუნიციპალიტეტის დასახლებული პუნქტები
მარინე ცუცქირიძე
იყო საქართველოს მეცნიერებათა აკადემიის პაატა გუგუშვილის სახელობის ეკონომიკის ინსტიტუტის სისტემური ლაბორატორიის გამგე. 10 სამეცნიერო სტატიის ავტორი. მიღებული აქვს საუნივერსიტეტო პრემია.
სადისერტაციო თემა — „რიტმულობის მაჩვენებლის სრულყოფა სამეურნეო მექანიზმში“.
რესურსები ინტერნეტში
კატეგორია:ქართველი ეკონომისტები კატეგორია:ხარაგაულის მუნიციპალიტეტში დაბადებულები
კარანაძე
საკუთარი სახელი კარანაძე შეიძლება აღნიშნავდეს ერთ-ერთს ჩამოთვლილთაგან:
კატეგორია:ქართული გვარები
ჰოლოკიო
ჰოლოკიო (უნგრ. Hollókő - შავი ქვა) — პალოკის სუბეთნოსის ეთნოგრაფიული სოფელი უნგრეთში, იუნესკოს მსოფლიო მემკვიდრეობის ძეგლი.
სოფელი მდებარეობს ნოგრადის მხარეში, ბუდაპეშტიდან დაახლოებით 91.1 კმ-ით ჩრდილოეთით. შემოსაზღვრულია მთებით, ძირითადად დაბალი მწვერვალებით. ბუნებრივი გარემო დაცულია.
რესურსები ინტერნეტში
კატეგორია:მსოფლიო მემკვიდრეობის ძეგლები უნგრეთში
რომაელთა რელიგია
რომაელებმა თავიანთი რელიგიური შეხედულებების დიდი ნაწილი ბერძნებისგან გადმოიღეს. რომაელთა ღმერთი, იუპიტერი, იგივე ბრძენთა ღმერთი ზევსია. საერთო ღმერთების გარდა ყველა ოჯახს საკუთარი ღმერთები ჰყავდა, რომლებიც ოჯახის კეთილდღეობაზე ზრუნავდნენ.
მწვანურა
მწვანურა — ქართული აბორიგენული თეთრყურძნიანი საღვინე ვაზის ჯიში აჭარიდან.
გიორგი ჭალადიდელი
გიორგი ჭალადიდელი (ნამდვილი გვარი ქოჩაქიძე; დ. 27 ივნისი [ძვ.სტ. 15 ივნისი], 1847, ფერსათი — გ. 13 აპრილი [ძვ.სტ. 1 აპრილი] , 1898, მინსკი) — ქართველი პოეტი, თავადი.
მწვანურა
ბოტანიკური აღწერა
ზრდასრული ფოთოლი საშუალო ზომისაა, მომრგვალო, სამნაკვთიანი. ფოთლის ქვედა მხარის შებუსვა ხშირ ქეჩისებრია. ყვავილი ორსქესიანია. მტევანი საშუალო ზომისაა, ცილინდრულ-კონუსური ფორმის, იშვიათად ფრთიანი. თხელია ან საშუალო სიკუმსის. მარცვალი საშუალო ზომისაა, მომრგვალო, თეთრი, ცვილისებრი ფიფქით მცირედ დაფარული. კანი სქელი აქვს, რბილობი ხორციანი და წვნიანი, გემო — ტკბილი.
მწვანურა საშუალო ზრდისა და საშუალომოსავლიანია. მისი სავეგეტაციო პერიოდი კვირტის გაშლიდან სრულ სიმწიფემდე 190 დღეა. სრულ სიმწიფეში ოქტომბრის შუა რიცხვებში შედის. მტევნის საშუალო წონა 140 გრამია, საჰექტარო მოსავლიანობა კი 6.0-6.5 ტონა. ყურძნის სრული სიმწიფის პერიოდში მისი შაქრიანობა აღწევს 18-20%-ს, ხოლო მჟავიანობა — 9-10 გ/ლ-ს.